เรื่องร้องเรียน (เสียงรบกวน,ถนน,ร้องเรียน) วันที่ 2023-03-19 16:13:35 — แขวงจตุจักร เขตจตุจักร กรุงเทพมหานคร
ลานคอนเสิร์ตข้างหมอชิต 2 เปิดเสียงดังมาก สร้างความเดือดร้อนรำคาญมาจนถึงย่านผู้ร้องเรียนที่อยู่ที่ถนน ประชาชื่น ที่มีโรงพยาบาลเกษมราษฎร์ และย่านหมู่บ้านประชานิเวศน์ 1 เสียงเครื่องดนตรีดังตั้งแต่หัวค่ำไปจนถึงเที่ยงคืน บางคืนเลยเถิดไปจนถึงตี 1 ดังจนนอนไม่ได้ อ่านหนังสือไม่ได้ รบกวนการใช้ชีวิตมาก
เคยแจ้งตำรวจไปแล้ว สน.บางซื่อเจ้าของพื้นที่ แจ้งว่าทำได้แค่ส่งสายตรวจไปเปรียบเทียบปรับและแจ้งให้เบาเสียง แต่หลังๆมา ทางคอนเสิร์ตก็จ่ายค่าปรับแต่ไม่ยอมเบาเสียงเลย
ทางตำรวจแจ้งว่าทางสำนักงานเขตเป็นผู้อนุญาติให้จัดคอนเสิร์ตได้ จึงต้องการร้องเรียนให้มีการตรวจสอบ และ แก้ไข
ตอนนี้ทางลานคอนเสิร์ตหันลำโพงมาทางทิศเหนือ ชาวบ้านระแวกประชานิเวศน์ 1 และ ประชาชื่นจึงเดือดร้อนมาก
ถ้าไม่สามารถห้ามจัดคอนเสิร์ตได้ ขอให้หันลำโพงลงไปทางสวนรถไฟ หรือ ตลาดนัดจตุจักรได้หรือไม่ จะได้ลดเสียงดังที่จะมารบกวนการนอนของประชาชนระแวกนี้